**Тэма: Ад батлейкі - да паланэза**

**Мэта:** стварэнне ўмоў для знаёмства з народным лялечным тэатрам – батлейкай, уяўленне пра развіццё ў Беларусі тэатральнага мастацтва

**Задачы:**

* даць паняцце “батлейка”, паказаць, як узнік і развіваўся народны лялечны тэатр, як тэатральнае мастацтва стала прафесійным;
* пазнаёміць вучняў з дзеячамі 17 - 20 стагоддзяў, якія пакінулі найбольш значны след у гісторыі культуры нашай краіны.

- садзейнічаць развіццю крытычнага мыслення, набыцця медыя-інфармацыйных кампетэнцый і камунікатыўных навыкаў.

- садзейнічаць выхаванню ў вучняў патрыятызму, пачуцця гонару за славутых людзей Беларусі, цікавасці да культурнай спадчыны;

**Абсталяванне:** падручнік, картка - тэст, мультымедыйная ўстаноўка, відэаролік “ Ад батлейкі – да паланэза”; тэатр " Батлейка"**,** лялькі.

**Ход урока**

**1. Арганізацыйны этап**

Гісторыя – прадмет складаны,

Але цікавы і жаданы.

Мы зможам многае пазнаць,

Калі аддана будзем працаваць.

Жадаю вам працаваць на ўроку з добрым настроем. І спадзяюся, што вы будзеце:

У – уважлівыя

Р – разумныя

О – добразычлівыя

К – кемлівыя.

**2. Праверка дамашняга задання**

Каб праверыць, ці добра вы засвоілі тое, пра што гаварылася на мінулым уроку, я прапаную вам выканаць тэст

**3. Актуалізацыя ведаў**

**⁕*Гістарычная размінка***

***Дайце азначэнне паняццям***

Гісторыя – навука, якая расказвае пра жыццё і справы нашых продкаў.

Продкі – людзі, ад якіх мы паходзім.

Летапіс – рукапісная кніга, у якой штогод запісваліся звесткі аб гістарычных падзеях.

***Успомніце, што азначаюць гэтыя даты.***

862 год – першае летапіснае ўпамінанне пра Полацк.

988 год– афіцыйная дата прыняцця хрысціянства.

1067 год – бітва на рацэ Нямізе. Першыя звесткі ў летапісе пра Мінск.

1161год – Лазар Богша зрабіў кыж для Е.Полацкай.

1267 - першае ўпамінанне пра Магілёў.

1410 год – Грунвальдская бітва

1517 год – пачатак кнігадрукавання Францыскам Скарынам.

**Назавіце славутыя імёны культурных дзеячаў нашай зямлі беларускай**

1. Князёўна-манашка, па волі якой пабудавана царква, што сёння называецца Спаса- Ефрасіннеўскай. (Ефрасіння Полацкая.)

2. Нарадзіўся ў горадзе Тураве. Пісаў малітвы пра тое, яук павінны жыць людзі. За красамоўства гэтую асобу сучаснікі назавалі Златавустам. (Кірыла Тураўскі.)

3. Выдатны беларускі першадрукар і асветнік. (Ф. Скарына.)

4. Прадаўжальнік справы Скарыны. Друкар і вучоны. Заснавальнік друкарні ў Нясвіжы. Надрукаваў першую кнігу “Катэхізіс” (Сымон Будны.)



- Як можна назваць усіх гэтых людзей? (асветнікі)

- Хто такія асветнікі?

(Асветнік – чалавек, праца якога была накіравана на развіццё пісьменнасці і адукацыі.

**4.** **Інфармацыйна – пошукавы этап**

- А зараз адгадайце, аб чым пойдзе гаворка на нашым уроку?

- Іх шмат у вялікіх гарадах.

- Яны бываюць малыя і вялікія.

- Для таго, каб туды трапіць, трэба купіць білет.

- У кожным з іх ёсць гардэроб, буфет, сцэна.

- Пасля наведвання застаецца шмат добрых уражанняў.

- Яны бываюць музычныя, драматычныя, оперныя і лялечныя. ТЭАТР

**Тэатр** - *від мастацтва; сцэнічнае дзеянне, што ўзнікае ў працэсе гульні*

*акцёра перад публікай.*

 - У Беларусі 28 тэатраў, з якіх 19 - драматычных, 8 - юнага гледача, 1 - оперы і балета.

* Магілёўскі драматычны татр –**– адкрыты ў 1888 годзе**. На 100-годдзе тэатр чуць не атрымаў “падарунак” - дакумент аб зносе. За яго ўступіліся гараджане. Тэатр быў на рэканструкцыі амаль 13 гадоў і зноў адкрыўся ў студзені 2001 года.
* Падлічыце, колькі гадоў тэатру?
* У 1979 году адкрыўся Тэатр лялек і да сённяшніх дзён лялькі жывуць тут.
* Падлічыце, колькі гадоў тэатру лялек?
* 5 мая 1933 года - Дзяржаўны тэатр оперы і балета ў Мінску.
* Хто марыць стаць акцёрам, можа паступіць у **БДАМ на тэатральны** факультэт.

**⁕ Пастаноўка задач урока**

* На сённяшнім уроку , вы зразумелі, што будзе ісці гаворка пра вялікае і прыгожае ў жыцці людзей - тэатр і музыку, а таксама пра тых, хто стварыў усё гэта. Тэма ўрока “Ад батлейкі-да паланэза”

**⁕ Самастойная работа па падручніку**

* Адкрыйце падручнікі. Знайдзіце выдзеленыя тлустым шрыфтам даты, паняцці і гістарычныя імёны.

(16, 17, 18, 19 ст., батлейка, паланэз, С.Полацкі, М.К.Агінскі, М.К,Агінскі)

* Вызначце задачы сённяшняга ўрока.
* **Задачы (для вучняў)**

1.Даць паняцце, што такое батлейка, паланэз

2. Высветліць, які ўклад унеслі С.Полацкі, Агінскія ў развіцці тэатральнага і музычнага мастацтва Беларусі.

3. Вызначыць, калі ўсё гэта адбывалася?

**⁕ Работа па групах з рознымі заданнямі** – падрыхтаваць паведамленні

**1. Раскажыце пра батлейку.**

(Пытанні: Што такое батлейка? З чаго рабіліся лялькі? На якія сюжэты ставілі спектаклі? Хто выступаў у якасці галоўных герояў?)

- На тэрыторыі Беларусі атрымала распаўсюджванне некалькі тыпаў батлеечных лялек. **Да першага тыпу** можна аднесці **пальчаткавую ляльку**, якая надзявалася на руку. Рука ў сваю чаргу станавілася “целам”лялькі.

**Да другога тыпу** адносяцца **трысцянёвая лялька,** якая цяпер выкарыстоўваецца ў асноўным у лялечных тэатрах.

**Да трэцяга**, найбольш складанага тыпу канструкцыі адносіцца л**ялька- марыянетка.** Вадзілася яна пры дапамозе нітак, якія былі прымацаваны да яе галавы, рук, ног і тулава. Ніткі прывязваліся да спецыяльнай механічнай канструкцыі, якой маніпуліраваў батлеечнік.

А самы распаўсюджаны быў **шпянёвы** тып лялек. Металічны прут ці шпянёк вырабляўся з дроту, потым устаўляўся ў тулава лялькі. Калі шпянёк вырабляўся з тоўстага дроту, то ён насаджваўся на драўляную ручку. Лялька водзіцца пры дапамозе шпянька.

- Жылі гэтыя спектаклі доўга, іграліся па некалькі разоў. Захаваліся іх назвы: ***“Мацей і доктар”, “Антон з казой і Антоніха”, “Вольскі - купец польскі”.***

- Часцей за ўсё спектаклі суправаджаліся музыкай. А вось на якіх музычных інструментах ігралі старадаўнія музыкі?

***Відэаролік***

- Чаму назвалі “батлейка”?

***Відэаролік***

**П’еса “Цар Ірад”**

**⁕Хвілінка адпачынку**

Распраўце плечы, уздыхніце поўнай груддзю.

Паспрабуйце дастаць усе зоркі, якія ззяюць на нашым небасхіле.

А зараз уявіце сябе малюсенькім расточкам першацвета, які прабіваецца да сонца з-пад снегу.

А цяпер вы – сонечны прамень, які падае з неба на зямлю.

Падарыце жыццё яшчэ аднаму першацвету.

Пакажыце, як гойдаюцца дрэвы ў старажытнай Белавежскай пушчы.

Як накатваюць хвалі на берагі Нёмана і Прыпяці.

Як лунае бусел, расправіўшы белыя крылы над нашай краінай.

Як вам прыемна дыхаць водарам нашых ніў і садоў.

Павярніце галаву і паглядзіце ўдалечыню на наш гарадскі пейзаж у вокнах.

Вярніцеся да сучаснасці і сядзьце на сваё месца.

**2. Раскажыце пра Сімяона Полацкага.**

(Пытанні: Кім працаваў? Што стварыў?Чаму называлі Полацкім? Якую першую кнігу склаў?)

Старажытны беларускі горад Полацк даў свету яшчэ аднаго славутага чалавека. Праслаўлены ў вяках палачанін, асоба натхняючая і загадкавая, паэт, асветнік, педагог, прапаведнік — Сімяон Полацкі.

Дзеці, а чаму пра Сімяона Полацкага кажуць - **“праслаўлены ў** **вяках палачанін”.** Спадзяюся, вы зможаце адказаць на гэтае пытанне.

**Дадатковыя звесткі пра Сімяона Полацкага.** Нарадзіўся славуты палачанін у 1629 годзе. Летам 1656 г. у Полацк прыязджае рускі цар Аляксей Міхайлавіч. Перад царом выступаюць дзеці школьнага тэатра пад кіраўніцтвам Сімяона. Цар заўважае маладога таленавітага настаўніка і запрашае яго ў Маскву. За ўсімі будзённымі клопатамі Сімяон не забывае свайго вышэйшага прызначэння—пісаць вершы.

Сімяона Полацкага па праву можна назваць і заснавальнікам тэатра. Ён напісаў некалькі п’ес на біблейскія сюжэты. Сімяон Полацкі стварыў праект першай вышэйшай навучальнай установы ў Маскве - Славяна-грэка-лацінскую акадэмію.

Летам 1680 г. Сімяон вельмі сур’ёзна захварэў. 25 жніўня 1680 г. Сімяон Полацкі памірае. За сваё жыццё Сімяон Полацкі сабраў вялікую бібліятэку.

У 1994 г. у Полацку адкрыўся музей-бібліятэка Сімяона Полацкага.

**Атлас, с.10 – Пакажыце г. Полацк**

**3. Раскажыце пра тэатры Радзівіла ў Нясвіжы і пра Слонімскі тэатр Міхала Казіміра Агінскага.**

**Атлас, с.10**

* У якіх гарадах Беларусі існавалі тэатры?
* А як вы лічыце, у якім горадзе адкрыўся першы ўласны тэатр? Чаму?

(Пытанні: Колькі гледачоў змяшчаў тэатр? Кім былі музыканты, спевакі і танцоры?

**Атлас, с.10 – Пакажыце г. Слонім, Нясвіж.**

**4. Гучыць паланэз “Развітанне з Радзімай”.**

* Хто аўтар гэтага папулярнага музычнага твора?

(пляменнік Міхала Казіміра Агінскага — **Міхал Клеафас Агінскі**.)

* Назва «паланэз» - азначае польскі музычны твор. Быў напісаны пад уплывам падзелу ў 18 стагоддзі тэрыторыі Рэчы Паспалітай і адыходу беларускіх зямель да Расіі.
* У 1802 годзе М. К. Агінскі жыве ў мястэчку Залессе, што каля Смаргоні. У 1822 годзе Агінскі вырашае пакінуць свой дом і свой край. У гэты час і нараджаецца сусветна вядомы твор.
* Чаму паланэз напоўнены смуткам і трывогай. (Аўтар развітваецца з Радзімай)

**Матэрыял для настаўніка.**

* Гэта чаруючая музыка была напісана амаль сто гадоў таму, алеі ў наш час лічыцца самай лепшай і найбольш папулярнай.
* Аб вялікай папулярнасці паланэза сведчыць наступны факт. Доўгі час у Слоніме паланэз выконваў ролю гімна. Кожны дзень у 6 гадзін раніцы гарадскі музыка падымаўся на пажарную вежу, адчыняў усе вокны, браў у рукі трубу і па ваколіцах горада лілася чаруючая музыка, спачатку на ўсход, затым на поўдзень, поўнач і захад ... Пад яе задушэўныя гукі пачынаўся ў людзей новы працоўны дзень.
* У Маскоўскім метрапалітэне  да 2017 года пачатковыя такты паланэза Агінскага гучалі пры спробе чалавека прайсці праз турнікет без білета

**5. Замацаванне**

Работа ў сшытку, с.26

**6. Вынікі ўрока**

**7. Дамашняе заданне**

**Кантрольна-рэфлексійны этап**

**Тэставыя пытанні і заданні**

***1. Суаднясі словы з левага і правага слупкоў.***

батлейка                                          музычны твор

паланез                                              народны лялечны тэатр

***2. Суаднясі імёны з характарыстыкамі асоб.***

Сімяон Полацкі                                 стваральнік тэатра ў Слоніме.

Міхал Казімір Агінскі                     манах-настаўнік.

Міхал Клеафас Агінскі                  аўтар паланэза “Развітанне з [Радзімай](http://dobri-nastavnik.ru/pachatkova-shkola/maya-radzima-belarus/urok-padarozhzha-belarus-kraina-mayoj-buduchyni.html)”.

***3. Адзнач знакам “+” праўдзівыя выказвані.***

€ Батлейка — гэта народны лялечны тэатр.

€ Батлейка з’явілася ў 18 ст

€ Для паказаў батлейкі будавалі вялікую сцэну.

€ Лялькі для батлейкі вырабляліся толькі з тканіны.

€ Самы распаўсюджаны тып лялек у батлейцы—шпянёвы.

€ Галоўнымі героямі батлейкі былі толькі розныя звяры.

€ Батлеечнікі паказвалі сцэны з народнага жыцця.

€ Батлеечнікі праслаўлялі ў сваіх сцэнках хітрых, фанабэрыстых людзей.

€ Батлеечнікі вандравалі па ўсёй краіне.

€ Выступленне батлеечнікаў заўсёды суправаджалася музыкай

€ Людзям не падабалася батлейка, таму артыстаў часта не пускалі ў гарады.

***4. Адзнач знакам “+” справы, якімі праславіўся Сімяон Полацкі.***

€ Стварыў у Полацку школьны тэатр.

€ Быў настаўнікам царскіх дзяцей.

€ Надрукаваў [першую беларускую кнігу](http://dobri-nastavnik.ru/pachatkova-shkola/maya-radzima-belarus/praverachnyya-zadanni-maya-radzima-belarus-yak-da-nas-pryjshla-kniga.html) — “Біблію”.

€ Склаў “Буквар” для навучання дзяцей.

€ Стварыў пры двары рускага цара тэатр.